Folketing
2007-10-09

Teknisk betyder det, at for det, man kalder unoterede aktier og noterede aktier, laver man nogle nye definitioner for de to sæt, og det gør man, fordi der i mellemtiden - i de sidste 10 år - er opstået et marked, som er en mellemting mellem de to, og det er man også nødt til at få reguleret. Det er fornuftigt, det er fair, og det er reelt, at det område bliver taget op. Men der er også nogle knaster, som fortjener, at man høvler lidt på dem. En af knasterne har vi allerede været inde på, nemlig at man giver en ekstra adgang til at fradrage tab på det, der hedder noterede aktier, også i anden indkomst.